กรดไขมันโอเมก้า-3 ในน้ำมันตับปลา สามารถช่วยให้ผู้ที่ป่วยเป็นโรคหัวใจมีชีวิตยืนยาวขึ้น
นักวิทยาศาสตร์กล่าวว่า กรดไขมันโอเมก้า-3 ในน้ำมันตับปลา สามารถช่วยให้ผู้ที่ป่วยเป็นโรคหัวใจมีชีวิตยืนยาวขึ้น แต่จนถึงบัดนี้ยังไม่มีผู้ใ
มีรายงานเกี่ยวกับการศึกษาวิจัยครั้งใหม่ ที่พยายามหาคำตอบเกี่ยวกับเรื่องนั้น นายแพทย์รามิน ฟาร์ซาเนห์-ฟาร์แห่งมหาวิทยาลัยแคลิฟอร์เนียวิทยาเขต ซานฟรานซิสโก ทำการศึกษาวิจัยว่าการที่เซลล์แก่ลง เกี่ยวข้องสัมพันธ์กับกรดไขมันโอเมก้า-3หรือไม่? คุณหมอกล่าวไว้ตอนนี้ว่า "ผลของการศึกษาวิจัยที่สำคัญได้แก่เรื่องที่ว่า คนไข้ผู้มีน้ำมันตับปลาในเลือดระดับสูงดูท่าว่ากระบวนการชราภาพทางชีววิทยาจะชะลอช้าลง " ที่ครอบสำหรับคุ้มครองปลายของโครโมโซม ซึ่งเรียกกันว่าเทโลเมอเรสนั้นมีวัสดุทางพันธุกรรม เมื่อเทโลเมอเรสหดตัว เซลล์ก็จะแก่ลงไป นายแพทย์รามินฟาร์ซาเนห์-ฟาร์ และคณะนักวิจัยวัดสอบความยาวของเทโลเมอเรสในหมู่คนไข้ โรคหัวใจหกร้อยคนเพื่อดูว่าระดับของกรดไขมันโอเมก้า-3 เกี่ยวข้องสัมพันธ์กับความเปลี่ยนแปลงของความยาวของเทโลเมอเรสอย่างไร หรือไม่ภายในช่วงระยะเวลาหนึ่ง? คณะนักวิจัยพบว่า คนไข้ที่น้ำมันตับปลาที่มีกรดไขมันโอเมก้า-3 ในระดับสูงที่สุดนั้น เทโลเมอเรสหดตัวช้าที่สุด ในขณะที่ผู้ที่มีน้ำมันตับปลาซึ่งมีกรดไขมันโอเมก้า-3ในเลือดในระดับต่ำที่สุด เทโลเมอเรสหดตัวสั้นเข้าเร็วที่สุดซึ่งชวนให้คิดว่าคนไข้เหล่านี้ แก่เร็วกว่าพวกแรก คุณหมอรามิน ฟาร์ซาเนห์-ฟาร์ กล่าวว่า ผลของการศึกษาวิจัยของเขาสนับสนุนคำแนะนำ ของสมาคมโรคหัวใจแห่งอเมริกาที่ว่า คนไข้โรคหัวใจประเภทหลอดเลือดแดงหล่อเลี้ยงหัวใจมีปัญหานั้นควรรับประทานน้ำมันตับปลาที่มีกรดไขมันโอเมก้า-3 วันละอย่างน้อยหนึ่งกรัม นักวิจัยเคยคิดกันว่า การออกกำลังกายเป็นประจำและการควบคุมความเครียดแค่นั้นก็พอแล้ว สำหรับการบำรุงรักษาเทโลเมอเรสแต่ทว่าการรับประทานปลาที่เนื้อมันๆ หรือการรับประทานอาหารเสริมโอเมก้า-3 ก็มีประสิทธิภาพดีเช่นกัน คุณหมอไมเกิ้ลรอยเซนแห่งศูนย์การแพทย์คลีฟแลนด์คลินิค กล่าวว่าการทำเช่นนั้น ไม่ต้องเสี่ยงอันตรายใดๆอีกทั้งมีวิสัยว่า จะทำให้อายุยืนและลดภาวะทุพพลภาพได้ อนึ่งกรดไขมันโอเมก้า-3 นี้ยังช่วยผ่อนเพลาอาการไขข้ออักเสบ ช่วยชะลออาการความจำเสื่อม และลดอาการที่จุดภาพชัดของดวงตาเสื่อมซึ่งเป็นสาเหตุที่ทำให้ดวงตาบอด ที่พบเห็นกันอยู่บ่อยๆในหมู่ผู้สูงอายุนั้นได้อีกด้วย